প্রকাশ: ১৪ আগস্ট ২০১৮, ১৮:২৪
রাত পোহালেই সেই কালো দিন ১৫ আগস্ট। যেদিন বাঙালি জাতির ভাগ্য বিপর্যয় ঘটেছে। দেশ ও জাতির সঙ্গে সঙ্গে আমার এবং আমার পরিবারের কপাল পুড়ে ছারখার হয়েছে। আমার এবং আমার পরিবারের সেই পোড়া কপাল আজও জোড়া লাগেনি। আবার যে জোড়া লাগবে সে আশাও এখন আর করি না। মুক্তিযুদ্ধের সময় আমাদের সব ধ্বংস হয়ে গিয়েছিল। পাকিস্তানি হানাদাররা ঘরবাড়ি পুড়ে ছারখার করে দিয়েছিল। নিভৃত গ্রামের বাড়িও তাদের আক্রমণ থেকে রক্ষা পায়নি। তাও সহ্য করেছিলাম স্বাধীনতার পর বঙ্গবন্ধুর ভালোবাসায়। কিন্তু বঙ্গবন্ধু নিহত হওয়ার পর আমাদের আর কিছু থাকেনি। সবকিছু হারিয়ে গেছে। বন্যার বানে বিলীন হয়ে যাওয়ার মতো আমাদের সব ধুুয়েমুছে সাফ হয়ে গেছে।